CELEX: 62014TN0107
Language: bg
Date: 2014-02-14 00:00:00
Title: Дело T-107/14: Жалба, подадена на 14 февруари 2014 г.  — Република Гърция/Комисия

28.4.2014   
            
            
               BG
            
            
               Официален вестник на Европейския съюз
            
            
               C 129/31
            
         Жалба, подадена на 14 февруари 2014 г. — Република Гърция/Комисия
   (Дело T-107/14)
   2014/C 129/39
   Език на производството: гръцки
   
      Страни
   
   
      Жалбоподател: Република Гърция (представители: I. Chalkias, E. Leutheriotou и A. Vasilopoulou)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени Решение за изпълнение на Комисията от 12 декември 2013 година за изключване от финансиране от страна на Европейския съюз на някои разходи, направени от държавите членки в рамките на Европейския фонд за ориентиране и гарантиране на селското стопанство (ФЕОГА), секция „Гарантиране“, на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР), нотифицирано под номер C(2013) 8743 и публикувано в ОВ L 338, стр. 81, в частта му, с която се изключват от финансиране от страна на Европейския съюз: a) разходи на обща стойност 78 813 783,87 EUR, направени от Република Гърция по схемата за единно плащане за 2008 — 2010 година и б) разходи на обща стойност 22 230 822,10 EUR, направени от Република Гърция в рамките на системата за кръстосано спазване за 2006 — 2010 г.,
            
         
               —
            
            
               да осъди Комисията да заплати съдебните разноски.
            
         
      Правни основания и основни доводи
   
   В подкрепа на жалбата си жалбоподателят излага следните правни основания.
   
               1.
            
            
               Що се отнася до корекцията, наложена с обжалваното решение в секторите на схемата за единно плащане по Регламент № 1782/2003 (права на плащания) (1):
               
                            
                        
                        
                           Първо правно основание за отмяна:
                           
                                       —
                                    
                                    
                                       липса на правно основание за налагане на корекции по отношение на изчисляването на правата на единно плащане и на разпределението на националния резерв, както и неправилно тълкуване и прилагане на членове 42 и 43 от Регламент № 1782/2003, член 21 и член 28, параграфи 1 и 2 от Регламент № 795/2004 (2) и член 31 от Регламент № 1290/2005 (3), и
                                    
                                 
                                       —
                                    
                                    
                                       неправомерно налагане на общите суми на корекция в секторите на схемата за единно плащане, тъй като не съществува валидно нормативно основание за прилагането на старите насоки по документ VI/5530/1997 към новата ОСП и към схемата за единно плащане, или, при условията на евентуалност, прилагането на старите насоки към новата ОСП представлява неправилно използване на свободата на преценка, предоставена на Европейската комисия в сектора на финансовите корекции и същевременно нарушава съществено принципа на пропорционалност.
                                    
                                 
                     
                            
                        
                        
                           Второ правно основание за отмяна, свързано с включването на всички фуражни площи в изчислението на референтните суми:
                           
                                       —
                                    
                                    
                                       в нарушение на принципите на правна сигурност и на пропорционалност, и като надхвърля рамките на своето право на преценка, Комисията предлага обща сума на корекция в размер на 5 %, въпреки че не би трябвало да предлага никаква корекция или пък трябва да я ограничи до 2 %.
                                    
                                 
                     
                            
                        
                        
                           Трето правно основание за отмяна, свързано с включването на всички фуражни площи в изчислението на референтните суми:
                           
                                       —
                                    
                                    
                                       нарушение на член 4 от Регламент № 2529/2001, тъй като е неправилна основата за изчисляване на предложената обща сума на корекция, която трябва да се ограничи до сумата от 162 920 267,28 EUR за 2007 г., от 162 528 761,38 EUR за 2008 г. и от 161 343 586,94 EUR за 2009 г.
                                    
                                 
                     
                            
                        
                        
                           Четвърто правно основание за отмяна, свързано с разпределението на националния резерв:
                           
                                       —
                                    
                                    
                                       погрешно тълкуване на разпоредбите на член 42 от Регламент № 1782/03 и на член 21 от Регламент № 795/2004 (критерии за разпределение на националния резерв) и погрешна преценка на фактическите обстоятелства.
                                    
                                 
                     
                            
                        
                        
                           Пето правно основание за отмяна, свързано с разпределението на националния резерв:
                           
                                       —
                                    
                                    
                                       не са налице условията за прилагане на Регламент № 1290/2005, тъй като твърденията на Комисията относно националните критерии за разпределение на националния резерв не са нарушение на същия;
                                    
                                 
                                       —
                                    
                                    
                                       погрешно тълкуване и прилагане на член 31 от Регламент № 1290/2005 и на насоките, съдържащи се в документ VI/5530/1997, тъй като, от една страна, посочените от Комисията задължения във връзка с критериите за разпределение на националния резерв, макар да са били доказани, не са включени в плащането на сумите в полза на неправоимащи лица и не съдържат риск от вреди за ЕФГЗ и, от друга страна, въпросните задължения не са свързани с неизвършването на ключова проверка и вследствие на това не обосновават налагането на обща сума на корекция от 10 %.
                                    
                                 
                     
         
               2.
            
            
               Що се отнася до корекцията, наложена с обжалваното решение в рамките на кръстосаното спазване:
               
                            
                        
                        
                           Шесто правно основание за отмяна:
                           
                                       —
                                    
                                    
                                       Документ AGRI-2005-64043 на Комисията, приет на 9 юни 2006 г. не може да представлява валидно нормативно основание за налагането на финансова корекция. Във всеки случай не може да действа ретроактивно с цел налагане на корекция за искането за 2006 г.
                                    
                                 
                     
                            
                        
                        
                           Седмо правно основание за отмяна, свързано по-конкретно с подаването на искане за 2008 г.:
                           
                                       —
                                    
                                    
                                       финансовите корекции са наложени в нарушение на процедурата по член 11 от Регламент № 885/2006 и член 31 от Регламент № 1290/2005, и
                                    
                                 
                                       —
                                    
                                    
                                       във всички случаи, Комисията допуска фактически грешки и липса на мотиви, когато прави извода, че са доказани слабости в ключовите проверки в рамките на кръстосаното спазване.
                                    
                                 
                     
                            
                        
                        
                           Осмо правно основание за отмяна: погрешно тълкуване на документ AGRI-2005-64043:
                           
                                       —
                                    
                                    
                                       нарушение на пределите на правото на преценка, предоставено на Комисията, което е дало основание за налагане на корекции в непропорционален размер спрямо установените слабости, тъй като е наложена корекция от 5 % за 2006 и 2007 г., и
                                    
                                 
                                       —
                                    
                                    
                                       грешка при определянето на базата за изчисление на наложената корекция.
                                    
                                 
                     
         
      (1)  Регламент (EO) № 1782/2003 на Съвета от 29 септември 2003 година относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители и за изменение на Регламенти (EИО) № 2019/93, (EО) № 1452/2001, (EО) № 1453/2001, (EО) № 1454/2001, (EО) 1868/94, (EО) № 1251/1999, (EО) № 1254/1999, (EО) № 1673/2000, (EИО) № 2358/71 и (EО) № 2529/2001 (ОВ L 270, стр. 1; Специално издание на български език, 2007 г., глава 3, том 49, стр. 177).
   
      (2)  Регламент (ЕО) № 795/2004 на Комисията от 21 април 2004 година за определяне на подробни правила за прилагането на схемата за единно плащане, предвидена в Регламент (ЕО) № 1782/2003 на Съвета относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители (ОВ L 141, стр. 1; Специално издание на български език, 2007 г., глава 3, том 56, стр. 193).
   
      (3)  Регламент (ЕО) № 1290/2005 на Съвета от 21 юни 2005 година относно финансирането на Общата селскостопанска политика (ОВ L 209, стр. 1; Специално издание на български език, 2007 г., глава 14, том 1, стр. 193).